**Resum Debat Feminista Intergeneracional**

**Tema: Les ones del feminisme**

**5-2-2019**

Ens vàrem trobar 14 dones de diverses generacions (de 30 a 76 anys). El debat es va centrar en les diverses qüestions plantejades als textos:

Respecte al text de Meritxell Benedí:

* es critica el concepte de *persona* per definir-nos, per la seva manca de càrrega política. En tot cas, som persones sexuades. Som dones!
* no hi ha acord sobre el nombre d’onades, depèn si considerem que la primera comença a la Il·lustració o al s. XIX amb el sufragisme internacional.
* sí que n’hi ha moltes expectatives sobre l’aparició d’una última onada, caracteritzada per: la unitat contra la violència de gènere i la bretxa salarial; utilització de les xarxes socials; repercussió del moviment #Metoo; al nostre país, #Cuéntalo ha tingut 3 milions de hashtags; aparició d’activistes feministes hindús, africanes i llatinoamericanes (ciberfeministes); és possible que l’alta participació sigui un miratge, una moda, una acció-reacció.
* no hem assumit el ***dret al propi cos*** de la 2a onada.
* hi ha més violència contra les dones, més agressions en “manada” o més informació?
* és més perillós el masclisme que hi ha dintre de cada persona. Necessitem un treball diari per eradicar-lo. El feminisme com a filosofia de vida.
* vivim en un país on es comptabilitzen les víctimes de la violència de gènere. Molts encara no ho fan.
* la solució és: educació, educació i educació
* s’ha d’incidir en la política, en el canvi de lleis d’Ensenyament, Sanitat, Dependència, etc. Però també és necessària la pressió del moviment feminista.
* les lleis catalanes sobre Coeducació no s’han portat a la pràctica per manca de pressupost, quan la inversió en educació és sempre preventiva.
* a la facultat de Ciències de l’Educació no existeix l’assignatura de Coeducació.
* Dolors Reguant, que no es va poder quedar al debat fins el final, ens ha passat unes notes on diu: no es pot comparar masclisme “com a instrument de poder” i “feminisme “com emancipació de tota la societat”. No es pot confondre “feminisme blanc, colonial, hegemònic i burgés” amb el neoliberalisme.

Respecte al text de Luisa Posada, només es va poder plantejar el tema del subjecte polític **dones,** la necessitat de reforçar-lo i el perill de dissoldre’l amb tantes lluites: LGTBI, racisme, decolonialisme, postfeminisme, etc. Per tant, queda pendent el debat per a la pròxima sessió.

Proposta de Marta Francisco: fer una **Wikimarató,** una jornada wikifeminista per donar a conèixer, a través de la wikipèdia, dones que el patriarcat ha silenciat. Per fer-la, hauríem de contactar amb el grup feminista de wikipeistes. També ens proporciona la referència de l’**Exposició Dones i Ciència**:

<http://punttic.gencat.cat/blog/repositori-de-recursos-de-dones-i-tic/exposicio-dones-i-ciencia-de-la-cooperativa>

# Judith Muñoz ens dóna els següents enllaços sobre els seus articles “Una nueva ola feminista… más allá de #MeToo. Irrupción, legado y desafíos” i “La nova onada feminista que ve des del Sud: irrupció, memòria i esperança”:

<https://www.researchgate.net/publication/330713559_Una_nueva_ola_feminista_mas_alla_de_MeToo_Irrupcion_legado_y_desafios>

https://www.entrepobles.org/wp-content/uploads/2018/12/ep70\_cat\_red.pdf